***Par LU atklāta konkursa***

***„*** ***Latvijas Universitātes ēku un piegulošo teritoriju uzkopšanas pakalpojumi”***

***(Iepirkuma ident. Nr. LU 2016/35) nolikumu***

Latvijas Universitātes (LU) iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā atklātā konkursa „Latvijas Universitātes ēku un piegulošo teritoriju uzkopšanas pakalpojumi” (id. Nr. LU 2016/35) nolikumā (turpmāk – Nolikums) noteiktajām prasībām:

**Jautājums:**„Jautājums par atklātā konkursa "Latvijas Universitātes ēku un pieguļošo teritoriju uzkopšanas pakalpojumi "Identifikācijas numurs LU 2016/35 punktu 5.3.4.”

5.3.4. Pretendentam ir spēkā esoša civiltiesiskās apdrošināšanas polise vai viņš apliecina, ka iepirkuma komisijas pozitīva lēmuma gadījumā, komisijas norādītajā termiņā pirms iepirkuma līguma slēgšanas noslēgs savas profesionālās civiltiesiskās atbildības apdrošināšanas līgumu ar kopējo apdrošināšanas limitu trīskāršā apmērā no piedāvātās līgumcenas, bet ne mazāk kā EUR 20 000 (divdesmit tūkstoši EUR) par katru iepirkuma daļu. Ja komisijas norādītajā termiņā apdrošināšanas līgums netiek noslēgts, iepirkuma līgums netiek noslēgts.

Jautājums:

1. Līgumcena ir - mēneša summa vai gada summa?

Piemēram, ja mēneša summa ir 10 000 EUR tad gada summa ir 120 000 EUR, apdrošināšanas polisei jābūt 30 000 EUR vai 360 000 EUR?

2. Ja Pretendents vinnē 2 un vairāk iepirkuma daļas, vai apdrošināšanas polises summa būs Vinnēto daļu kopsumma reiz trīs?”

*Iepirkuma komisijas atbilde:*

1. Saskaņā ar Publisko iepirkumu likuma 1.panta 9.punktu „līgumcena — kopējā samaksa par līguma izpildi, ietverot visus piemērojamos nodokļus, izņemot pievienotās vērtības nodokli”, tas nozīmē, ka šajā gadījumā līgumcena ir Pretendenta piedāvātā **kopējā** līgumcena visam līguma darbības laikam..

2. Nolikuma 5.3.4.punkts nosaka, ka Pretendentam ir spēkā esoša civiltiesiskās apdrošināšanas polise vai viņš apliecina, ka iepirkuma komisijas pozitīva lēmuma gadījumā, komisijas norādītajā termiņā pirms iepirkuma līguma slēgšanas noslēgs savas profesionālās civiltiesiskās atbildības apdrošināšanas līgumu ar kopējo apdrošināšanas limitu trīskāršā apmērā no piedāvātās līgumcenas, bet ne mazāk kā EUR 20 000 (divdesmit tūkstoši EUR) **par katru iepirkuma daļu.** Tas nozīmē, kaPretendentam **par katru piedāvāto iepirkuma daļu** iepirkuma komisijas pozitīva lēmuma gadījumā, komisijas norādītajā termiņā pirms iepirkuma līguma slēgšanas, būs jāiesniedz savas profesionālās civiltiesiskās atbildības apdrošināšanas līgumu ar kopējo apdrošināšanas limitu trīskāršā apmērā no piedāvātās līgumcenas.